РЕШЕНИЕ НА КОМИСИЯТА
от 5 декември 2008 година
относно финансовата помощ от Общността за Съвместния изследователски център на Комисията в Белгия и Италия за определени дейности, провеждани съгласно Регламент (ЕО) № 882/2004 на Европейския парламент и на Съвета за 2009 г.
(нотифицирано под номер C(2008) 7702)
(само текстовете на френски, италиански и нидерландски са автентични)
(2008/935/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (1), и по-специално член 32, параграф 7 от него,
като има предвид, че:
(1)
На референтните лаборатории на Общността в областта на контрола на храните и фуражите може да се предоставя финансова помощ от Общността съгласно член 28 от Решение 90/424/ЕИО на Съвета от 26 юни 1990 г. относно разходите във ветеринарната област (2).
(2)
Съвместният изследователски център на Европейската комисия в Ispra, Италия, е посочен в приложение VII към Регламент (ЕО) № 882/2004 като референтна лаборатория на Общността за материали, предназначени да влизат в допир с храни и за генетично модифицирани организми. Съвместният изследователски център на Европейската комисия в Geel, Белгия, е посочен в приложение VII към Регламент (ЕО) № 882/2004 като референтна лаборатория на Общността за тежки метали в храните и фуражите, за микотоксини и за полициклични ароматни въглеводороди (ПАВ).
(3)
Съвместният изследователски център и генерална дирекция „Здравеопазване и потребители“ са служби на Комисията и взаимоотношенията им са уредени в годишно административно споразумение, подкрепено от работна програма и бюджет към нея.
(4)
Работните програми и съответните бюджетни прогнози на референтните лаборатории на Общността в рамките на Съвместния изследователски център за 2009 г. бяха оценени.
(5)
Следователно следва да бъде предоставена финансова помощ за някои дейности на Съвместния изследователски център на Европейската комисия в Geel, Белгия и Ispra, Италия, както е предвидено в Регламент (ЕО) № 882/2004. Финансовата помощ на Общността следва да е в размер на 100 % от приемливите разходи, определени в Регламент (ЕО) № 1754/2006 на Комисията (3).
(6)
В съответствие с член 3, параграф 2, буква а) от Регламент (ЕО) № 1290/2005 на Съвета от 21 юни 2005 г. относно финансирането на Общата селскостопанска политика (4) програмите за унищожаване и контрол на болести по животните (ветеринарни мерки) се финансират от Европейския фонд за гарантиране на земеделието (ЕФГЗ). Наред с това в член 13, втора алинея от посочения регламент се предвижда, че в надлежно обосновани извънредни случаи за мерки и програми, включени в обхвата на Решение 90/424/ЕИО, извършените разходи под формата на административни разходи и разходи за персонала от държавите-членки и бенефициерите на помощ от ЕФГЗ се поемат от фонда. За целите на финансовия контрол се прилагат членове 9, 36 и 37 от Регламент (ЕО) № 1290/2005.
(7)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Предоставя се финансова помощ от Общността за следните дейности на Съвместния изследователски център на Европейската комисия в Ispra, Италия (наричан по-долу „лабораторията“), извършвани съгласно член 32, параграф 1 от Регламент (ЕО) № 882/2004, както и за организиране на семинари, посветени на тези дейности, за периода от 1 януари 2009 г. до 31 декември 2009 г.:
1.
дейности, свързани с материали, влизащи в допир с храни; тази помощ не надвишава 180 003 EUR;
2.
организирането на семинари от посочената лаборатория, които се отнасят до дейностите, посочени в точка 1; тази помощ не надвишава 75 947 EUR;
3.
дейности, свързани с ГМО; тази помощ не надвишава 13 388 EUR;
4.
организирането на семинари от посочената лаборатория, които засягат дейностите, посочени в точка 3; тази помощ не надвишава 61 440 EUR.
Член 2
Предоставя се финансова помощ от Общността за следните дейности на Съвместния изследователски център на Европейската комисия в Geel, Белгия (наричан по-долу „лабораторията“), извършвани съгласно член 32, параграф 1 от Регламент (ЕО) № 882/2004, както и за организиране на семинари, посветени на тези дейности, за периода от 1 януари 2009 г. до 31 декември 2009 г.:
1.
дейности, свързани с тежки метали във фуражите и храните; тази помощ не надвишава 250 000 EUR;
2.
организирането на семинари от посочената лаборатория, които засягат дейностите, посочени в точка 1; тази помощ не надвишава 25 000 EUR;
3.
дейности, свързани с микотоксини; тази помощ не надвишава 230 000 EUR;
4.
организирането на семинари от посочената лаборатория, които засягат дейностите, посочени в точка 3; тази помощ не надвишава 22 000 EUR;
5.
дейности, свързани с полициклични ароматни въглеводороди (ПАВ); тази помощ не надвишава 232 000 EUR;
6.
организирането на семинари от посочената лаборатория, които засягат дейностите, посочени в точка 5; тази помощ не надвишава 22 000 EUR.
Член 3
Финансовата помощ на Общността, предвидена в членове 1 и 2, е в размер на 100 % от приемливите разходи, определени в Регламент (ЕО) № 1754/2006.
Член 4
Адресати на настоящото решение са:
-
за материали, влизащи в допир с храни: Съвместен изследователски център, Институт по здравеопазване и защита на потребителите, звено „Излагане на физични и химични влияния“, TP 260, Via E. Fermi, 1, 21020 Ispra (Италия),
-
за генетично модифицирани организми: Съвместен изследователски център, Институт по здравеопазване и защита на потребителите, звено „Биотехнология и ГМО“, Via E. Fermi, 1, 21020 Ispra (Италия),
-
за тежки метали: Съвместен изследователски център, Retieseweg 111, 2440 Geel (Белгия),
-
за микотоксини: Съвместен изследователски център, Retieseweg 111, 2440 Geel (Белгия),
-
за ПАВ: Съвместен изследователски център, Retieseweg 111, 2440 Geel (Белгия).
Съставено в Брюксел на 5 декември 2008 година.